ธ.อ.ส. ออกมาตรการเร่งด่วนช่วยลูกหนี้ ป้องกันเป็นหนี้นอกระบบ ติดต่อได้บัดนี้ถึง 2 ธันวาคมนี้
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวถึงมาตราการช่วยเหลือเกษตรกร ที่ได้รับผลกระทบจากอุทกภัย ในส่วนของ ธ.ก.ส.ว่า  ลูกค้าของ ธ.ก.ส. ที่ได้รับผลกระทบมี 50 จังหวัด คาดว่าประมาณ 1 แสนรายเศษ พื้นที่การเกษตรประมาณ 7 แสนไร่ ทั้งนี้ได้สั่งการให้พนักงานทั้งประเทศ สำรวจความเสียหายทันที หลังจากสถานการณ์เข้าสู่ภาวะปกติแล้วผู้ช่วยผู้จัดการ ธ.ก.ส. กล่าวว่า ธ.ก.ส.ขยายเวลาชำระหนี้และเปิดให้ชำระหนี้แบบพิเศษออกไป  1 รอบการผลิต หรือไม่เกิน 1 ปี ส่วนลูกหนี้ที่ได้รับความเสียหายหนัก ต้องเข้าสู่มาตรการปรับปรุงโครงสร้างหนี้และขยายเวลาการชำระหนี้ออกไป ตามศักยภาพ ต้องคิดอัตราดอกเบี้ยผ่อนปรน ขึ้นอยู่กับความหนักเบาผลกระทบที่ได้รับส่วนเกษตรกรที่สูญทรัพย์สินไปกับอุทกภัย นายไพศาล กล่าวว่า ธนาคารจัดสินเชื่อพิเศษไว้ 2 ประเภทคือ สินเชื่อค่าใช้จ่ายฉุกเฉินสำหรับเกษตรกรที่ประสบภัย วงเงินไม่เกิน 50,000 บาทและไม่คิดดอกเบี้ยเลยใน 6 เดือนแรก หรือ  0 เปอร์เซ็นต์หกเดือน  ผ่อนชำระสูงสุดไม่เกิน 3 ปี  แต่หากบ้านพัง หรืออุปกรณ์การเกษตรจมน้ำเสียหาย จำเป็นที่จะต้องซ่อมแซม ธนาคารให้วงเงินไม่เกินรายละ 500,000 บาท ดอกเบี้ยร้อยละ 4.5 ต่อปี ชำระคืนไม่เกิน 15 ปี     หากลูกหนี้เดิมเอกสารสูญหาย ธนาคารมีฐานข้อมูลอยู่แล้ว สามารถติดต่อได้ทันที ธนาคารจะดำเนินการอย่างเร่งด่วน เพื่อที่เกษตรกรจะได้ไม่ไปเป็นหนี้นอกระบบ  สามารถติดต่อได้ตั้งแต่บัดนี้ถึง 2 ธันวาคม 2565